open-index/open-wikipedia-markdown huggingface dataset:
Audiograf

En **audiograf** er en helsearbeider med særlig kunnskap om hørsel. Audiografen har ansvar for utredning og rehabilitering av hørselsvansker. Audiografens oppgave er å hjelpe mennesker med hørselstap og hørsels-relaterte utfordringer til å fungere bedre i hverdagen. 

I Norge er *audiograf* en beskyttet tittel.

De fleste audiografer i Norge jobber i spesialisthelsetjenesten på sykehus eller avtalespesialister (private øre-, nese,- halsleger), i NAV hjelpemiddelsentral som rådgiver eller hos leverandører av høreapparater.

## Om faget
Det finnes mange ulike hørselstap og årsaker til at hørselen er svekket. Audiografens arbeidsoppgaver går ut på å gjennomføre ulike tester for å avdekke hvilket hørselstap det er snakk om og hvorfor det har oppstått. Audiografer har også ansvar for rehabilitering av hørselshemmede gjennom å tilpasse høreapparat og bidra med rådgivning. Rådgivning til pasientene kan for eksempel dreie seg om hvordan hørselen fungerer, sosiale konsekvenser av hørselstap, kommunikasjon, tekniske hjelpemidler og pasientrettigheter. En annen viktig oppgave til audiografen er å veilede ulike yrkesgrupper med tanke på forebygging av hørselsskader og tinnitus. Pasientene som audiografen møter kan være alt fra spedbarn til voksne og eldre.

## Utdannelse
Ved NTNU finnes den eneste utdanningen i Norge som tilbyr audiografutdanning. Bachelor i audiologi er et treårig studium lokalisert på campus Tunga i Trondheim. 

## Autorisasjon
Audiograf er en beskyttet yrkestittel, og kan kun benyttes dersom man har fått godkjent søknad om autorisasjon. Tidligere var det Statens autorisasjonskontor for helsepersonell (SAFH, fra 2012 SAK) som ga autorisasjon som audiograf; etter at SAK ble innlemmet i Helsedirektoratet fra 1.&nbsp;januar 2016 er det Helsedirektoratet som autoriserer audiografer. Autorisasjonen skal sikre at audiografen har de nødvendige kvalifikasjoner for yrket.

## Samarbeid
Audiografer samarbeider nært med andre grupper i helsetjenesten, blant andre øre-, nese,- halsleger, audiopedagoger, audiofysikere og andre helseprofesjoner. Det viktigste samarbeidet er naturligvis mellom audiografen og pasienten.

## Referanser


## Eksterne lenker
* Utdanning.no sin liste over universitet og høgskoler som tilbyr audiografutdanning i Norge
* Utdanning.no sin yrkesbeskrivelse av audiograf
* Audiografforbundet http://www.audiograf.no
* NTNU, Bachelorprogram audiologi https://www.ntnu.no/studier/hsgaub/om-audiologi
Resident Governor of the Tower of London and Keeper of the Jewel House

**Resident Governor of the Tower of London and Keeper of the Jewel House** er et britisk embete som ivaretar den daglige drift av Tower of London og Jewel House med kronjuvelene. Konstabel av Tower har fortsatt det formelle lederskap, men har kun sermonielle oppgaver. Resident Govenor har ansvaret for den daglige driften. Guvernøren inngår per 2025 i ledergruppen for Historic Royal Palaces, en statlig opprettet almennyttig og uavhengig organisasjon. 

Guvernøren har residens i Queen's House i Tower. 
## Referanser
Haukrei kraftverk

**Haukrei kraftverk** er et vannkraftverk ved Haukereivatnet i Arendalsvassdraget i Fyresdal kommune i Telemark fylke.

Kraftverket ble satt i drift i 1992.  Verket utnytter et fall på  103 meter mellom Hovvatn og Haukreivatnet.

Hovvatn er en del av Torsdalsmagasinet som hovedsakelig ligger i Valle kommune. Magasinet består av de tidligere vannene Hovvatn, Fisstøylvatnet og Raudvatnet. Nedslagsfeltet til magasinet er på 151&nbsp;km² og normalt årstilsig er på 206 millioner m³.

Det er installert to francisturbiner på totalt 16 MW. Midlere årsproduksjon er på 49 GWh.

Kraftverket er bygget i forbindelse med en eksisterende tappetunnel bygget for Finndøla kraftverk og det kjøres i samdrift med Finndøla.

Eier er Skagerak Kraft.

## Referanser


## Kilder
* 
* NVE vannkraftdatabase
* Skagerak Kraft
Britisk Kaffraria

**Britisk Kaffraria** var en koloni/underordnet enhet i dagens Sør-Afrika som bestod av distriktene rundt det nåværende King William’s Town og East London.

Begrepet kaffraria kommer fra det arabiske ordet *qafir* som ble adoptert i swahili og som betyr «vantroende». Europeerne i Sør-Afrika knyttet ved en misforståelse begrepet opp mot svarte bantu-talende folk, og Britisk Kaffraria henspiller dermed på landet hvor de svarte bor (se ellers begrepet kaffer som i dag ses på som et nedsettende begrep for svart afrikaner i Sør-Afrika).  Kaffraria ble brukt om en videre region som bestod av blant annet Britisk Kaffraria.

De afrikanske innfødte ble styrt av høvdinger fra rarabe–stammen blant xhosaene. Ngqika (Gaika) var høvding fra 1797 til 13. november 1829, da Sandile overtok som høvding frem til 1. juni 1878.

Området ble annektert til den britiske Kappkolonien som **Provinsen Queen Adelaide**, men allerede den 5. desember ble annekteringen annullert av Kappkolonien. 10. desember ble den omdøpt til **Landdistriktet Queen Adelaide**. Mellom 1835 og 1847 var Grahamstown dets hovedstad.

Området ble igjen annektert til Kappkolonien den 17. desember 1847, denne gang som **Britisk Kaffraria–kolonien**, og King William's Town ble dens hovedstad. Britisk Kaffraria ble en separat kronkoloni 7. mars 1860, og den ble til slutt innlemmet i Kappkolonien 17. april 1866.

## Administrative ledere
Erebus (krater)

**Erebus ** er et nedslagskrater som Mars-roveren ''Opportunity'' besøkte på Mars mellom Sol 550 (oktober 2005) og Sol 750 (mars 2006). Krateret er lokalisert på Meridiani Planum, ca. 2500 meter sør for Vostok-krateret.

Erebus er omtrent 350 meter brett, dobbelt så stort som Endurance-krateret.  Men det er veldig gammelt og erodert, og det er såvidt synlig fra bakken. Det ser bare ut som en del flate stein-utspring i en sirkel med sand-dyner.

## Andre kratere besøkt av [[Opportunity (romsonde)|''Opportunity'']]

## Eksterne lenker
* Mars Rovers website
* Jet Propulsion Laboratory 
* Current position of Mars rovers  – Erebus crater visible, with dates of its progress.
* Astronomy Picture of the Day from Nov 8 2005 on Erebus and Opportunity Rover
Mike Marsh

**Michael Lawrence «Mike» Marsh** (født 4. august 1967 i Los Angeles) er en tidligere amerikansk friidrettsutøver.

Marsh studerte ved *University of California* i Los Angeles, hvor han trente sprint. I collegetiden var hans fremste prestasjon en tredjeplass i det amerikanske studentmesterskapet.

Under OL 1992 i Barcelona vant han gull på 200 meter, foran namibieren Frankie Fredericks (sølv) og landsmannen Michael Bates (bronse), i tillegg til gull på 4 x 100 m stafett, sammen med lagkameratene Leroy Burrell, Dennis Mitchell og Carl Lewis, foran lagene fra Nigeria og Cuba.

Under OL 1996 i Atlanta deltok han igjen på USAs stafettlag, som tok sølv etter at laget overraskende måtte se seg slått av Canada.

## Referanser


## Eksterne lenker
*
Friidrett under Sommer-OL 1952

**Friidrett under Sommer-OL 1952** ble arrangert fra 20. til 27. juli 1952 på Helsingfors olympiastadion. 

963 utøvere fra 57 nasjoner konkurrerte i 33 øvelser, 24 for menn og 9 for kvinner, i friidrett under Sommer-OL 1952 i Helsingfors. 

USA ble beste nasjon med femten gullmedaljer og på andreplass kom Tsjekkoslovakia med fire. Langdistanseløperen Emil Zátopek vant tre gull.

## Medaljefordeling

## Resultater
### Menn
#### [[Friidrett under Sommer-OL 1952 – 100 meter menn|100 meter]]

#### 200 meter

#### 400 meter

#### 800 meter

#### 1500 meter

#### 5000 meter

#### 10 000 meter

#### Maraton

#### 110 meter hekk

#### 400 meter hekk

#### 3000 meter hinder

#### 4 x 100 meter stafett

#### 4 x 400 meter stafett

#### 10 kilometer kappgang

#### 50 kilometer kappgang

#### Høydehopp

#### Stavsprang

#### Lengdehopp

#### Tresteg

#### Kulestøt

#### Diskoskast

#### Sleggekast

#### Spydkast

#### Tikamp

### Kvinner
#### 100 meter

#### 200 meter

#### 80 meter hekk

#### 4 x 100 meter stafett

                              
#### Høydehopp

#### Lengdehopp

#### Kulestøt

#### Diskoskast

#### Spydkast

## Eksterne lenker
* Athletics at the 1952 Summer Olympics hos olympedia.org
* Resultater og profilside  hos sports-reference.com
Ænes

**Ænes** er en liten bygd ved innløpet til Maurangerfjorden i Kvinnherad kommune i Hordaland, med ca. 120 innbyggere. Ænes har et flott turterreng som er lett tilgjengelig. Viktige næringsveier er turisme, jordbruk og fiskeoppdrett.
Lindy Remigino

**Lindy John Remigino** (1931–2018) var en amerikansk friidrettsutøver. Under OL 1952 i Helsingfors ble han dobbelt olympisk mester.

At Remigino i det hele tatt kvalifiserte seg til OL, kom som en overraskelse. Tidligere år hadde han bare avstedkommet middels sterke resultater, men under uttaksstevnet kom han på andreplass.

100 meter-finalen på Olympiastadion ble en av lekenes mest spennende øvelser. Samtlige seks løpere passerte mållinjen på tider mellom 10,4 og 10,5 sekunder. Først trodde man at jamaicaneren Herb McKenley hadde vunnet, men etter målfoto ble Remigino utropt til vinner. Senere vant Remigino nok en gullmedalje med det amerikanske stafettlaget.

## OL-medaljer
*  1952  Helsingfors - **Gull** i friidrett, 100 meter menn  USA
*  1952  Helsingfors -  **Gull** i friidrett, 4 x 100 m stafett, menn  USA

## Referanser


## Eksterne lenker
*
Aeronautical Information Publication

**Aeronautical Information Publication** (**AIP**) er definert av ICAO som en publikasjon utgitt av, eller med tillatelse av, gjeldende statlig eller nasjonal myndighet og inneholdende luftfartsinformasjon av varig natur som er viktige for flytrafikk. De er utformet slik at de fungerer som en manual som inneholder en grundig redegjørelse for regler, prosedyrer og annen informasjon av viktighet for flytrafikk i landet som omtales. De er vanligvis utstedt av eller på vegne av den sivile luftfartsadministrasjonen.

Struktur og innhold i dokumentet er standardisert etter internasjonale avtaler via ICAO. AIP-er består normalt av tre deler, &ndash; GEN (general), ENR (en route) og AD (aerodrome). Dokumentet inneholder kart; flesteparten av disse er i AD seksjonen hvor alle offentlige flyplasser beskrives med detaljer og kartblad.

AIP-er blir holdt løpende oppdatert via revisjoner som publiseres fortløpende. Endringer blir publisert etter en rotasjon kjent som AIRAC (Aeronautical Information Regulation And Control), hvor det blir publisert en oppdatering per 28 dager. Dette omtales som *Single AIRAC*. Publiseringer innenfor 56 dager omtales som *Double AIRAC*. Disse publiseringene skal være mottatt i god tid forut for endringer slik at brukere av slike luftfartsdata kan oppdatere sine *flight management systems* (FMS) i god tid før endringene blir gjennomført. Mindre viktige endringer kan publiseres utenfor den normale rotasjonen.

I enkelte land er AIP-er uformelt omtalt som *Airman's Manual* og som *Air Pilot*.
Fotball-NM 2007

**Fotball-NM 2007** kan vise til:
*Norgesmesterskapet i fotball for damer 2007
*Norgesmesterskapet i fotball for herrer 2007
Myra

**Myra** kan referere til::

* Myra (Arendal)
* Myra (Kristiansund)
* Myra (Lykia)
* Myra (Færder)
* Myra (Orkdal)
* Myra (Oslo), en bortregulert gate
* Myra (Vegårshei)
* 33799 Myra, en asteroide
* Myra (navn), et engelsk kvinnenavn 
* Myra (rapper), en kvinnelig norsk rapper fra Bergen

## Se også
* Myr, våtmarksområde
Duge kraftverk

**Duge kraftverk** er et vannkraftverk i Siravassdraget i Sandnes kommune (fra 1. januar 2020, før Forsand kommune) i Rogaland fylke. 

## Beliggenhet og produksjon
Kraftverket ligger på grensen mellom Sandnes og Sirdal kommuner. Verket utnytter et fall på 240 meter mellom Svartevatn-magasinet og Gravatn. 

Svartevatn er oppdemmet med en 130 meter høy steinfyllingsdam. Vannet reguleres mellom 899 og 780 moh og magasinet inneholder maksimalt 1&nbsp;400 millioner m³ vann. 

Etter at vannet har vært brukt i kraftverket, føres det igjennom er 12 km lang tunnel til Gravatn.

Det er installert to vertikale francisturbiner på totalt 200 MW. Midlere netto årsproduksjon er på 248 GWh. Turbinene er reversible pumpeturbiner og de kan således pumpe vann tilbake i magasinet for lagring av vann for senere produksjon. 

## Historikk
Kraftverket ble satt i drift i 1973. 

## Eierskap
Eier er Lyse produksjon (41,1%), Statkraft (32,1%), Skagerak Kraft (14,6%) og Å Energi (12,2%).

## Sira-Kvina-utbyggingen
Kraftverket inngår i utbyggingen til Sira-Kvina Kraftselskap.

## Referanser


## Kilder
* 
* NVE vannkraftdatabase
* Sira-Kvina Kraftselskap
* Å Energi: Våre kraftverk
* Skagerak Kraft
O-ring

En **O-ring** er en endeløs ring med sirkulært tverrsnitt (o-formet). Den blir brukt både som dynamisk og statisk tetning. Det vanligste materialet er nitril gummi, men o-ringer lages i mange ulike gummi- og plastmaterialer.

## Se også
* Rørgjenger
Vought F4U Corsair

**Vought F4U Corsair** var et amerikansk jagerfly som hovedsakelig ble brukt av den amerikanske marinen under andre verdenskrig. Flyet ble produsert av Vought.

Flyet var et enseters jagerfly spesielt utviklet for å ta av fra, og lande på hangarskip. Den meget karakteristiske «knekken» på vingene, gjorde at understellet kom lengre ned enn selve flykroppen. Dette tillot et kort og robust understell, noe som var nødvendig for landing på hangarskip. Vingene hadde hengslet feste så de kunne slåes opp, og dermed gjorde flyet mindre plasskrevende ved parkering på dekk. 

Corsair regnes som et av de mest effektive amerikanske jagerflyene som tok del i den andre verdenskrig. Flytypen forbindes stort sett med krigen i Stillehavet, men Corsair ble også brukt i Europa, av Fleet Air Arm, og tok blant annet del i et angrep på Tirpitz 3. april 1944. Selv om produksjonen opphørte i 1952, tok det også del i Koreakrigen, og i den såkalte «Fotballkrigen» mellom El Salvador og Honduras så sent som i 1969.

## Spesifikasjoner

## Litteratur
* Abrams, Richard. *F4U Corsair at War*. London: Ian Allan Ltd., 1977. .
* Bell, Dana. *F4U-1 Corsair, Vol. 1*, Aircraft Pictorial, No. 7. Tucson: Classic Warships Publishing, 2014. .

## Eksterne lenker
* Airliners.net-foto
Karol Scheiblers palass

**[[Karol Scheibler]]s palass** (polsk *Pałac Karola Scheiblera*) ligger ved Seiersplassen (det tidligere Vanntorget) i Łódź. Det er en av tre palassresidenser i det urbanistiske komplekset Księży Młyn.

Palasset ble opprinnelig reist som en beskjeden, enetasjes bygning i 1856, og var fra den tid av fabrikantens faste bosted. På 1860-tallet ble en ny etasje påbygd etter tegninger av Karol Jan Mertsching, og bygningen fikk da en mer representativ karakter. Palasset var den første fabrikantresidensen av denne typen i Łódź.
 

Etter Scheiblers død ble det i årene 1884&ndash;1887 ombygd i neorenessansestil etter tegninger av Edward Lilpop fra Warszawa, noe som gav palasset dets nåværende utseende. Bygningen fikk blant annet et asymmetrisk plassert tårn, noe som viser innflytelse fra toskansk arkitektur. Ved hageelevasjonen ble det bygd en risalitt med terrasse.

Det stilrike palassindret står i kontrast til den noe beskjedne palassbygningen, skjønt det er ikke like overdådig utsmykket som i Izrael Poznańskis palass. Scheiblers palass skulle først og fremst tjene som bosted, og representative saler finnes derfor kun i første etasje. De er prydet med rikt utsmykkede kaminer og peiser, mens veggene er dekt med vevet stoff, paneler og keramiske plater. I en av salene finnes også vakker mosaikk fra det venetianske verkstedet til Antonio Salviatti. Takene er derimot dekorert med allegoriske malerier. Det svært rike inventaret kommer fra Berlin, Paris og Dresden. 

Palasset huser i dag Kinematografimuseet (*Muzeum Kinematografii*) som viser Łódź’ rike filmhistorie.

## Eksterne lenker
* Kinematografimuseets hjemmeside
37452 Spirit

**37452 Spirit** er en asteroide oppdaget 24. september 1960 av Ingrid van Houten-Groeneveld sammen med Cornelis Johannes van Houten og Tom Gehrels.

Til ære for marsroveren Spirit sine store bistand i utforskingen av Mars, ble asteroiden gitt navnet *Spirit* etter forslag fra oppdagerne.

## Se også
*39382 Opportunity

## Eksterne lenker
* JPL – Like Rover, Like Asteroid 11.10.2004
Saurdal kraftverk

**Saurdal kraftverk** er et vannkraftverk i Ulla-Førrevassdragene i Suldal kommune i Rogaland fylke. Kraftverket ble satt i drift i 1986. Verket utnytter et fall på  465 meter fra Blåsjø.

Blåsjø reguleres mellom 1&nbsp;055 og 930 moh. 

Det er installert to  francisturbiner og to pumpeturbiner på tilsammen 640 MW. 

Brutto årsproduksjon er på 1376 GWh, det brukes ca 280 GWh til pumping. Netto produksjon er oppgitt til 952 GWh. 

De to pumpeturbinene kan pumpe vann tilbake i magasinet for lagring for senere produksjon. 

Eier er Lyse produksjon, Statkraft, Skagerak Kraft og AEP.

Kraftverket inngår i Ulla-Førreutbyggingen.

## Referanser


## Kilder
* 
* NVE vannkraftdatabase
* Skagerak Kraft
* Statkraft
* Å Energi: Våre kraftverk
Börje Langefors

**Börje Langefors** (født 21. mars 1915, død 13. desember 2009) var en svensk dataekspert og forsker.

Börje Langefors var Sveriges første professor i informasjonsbehandling, særlig ADB, ved Tekniska högskolan i Stockholm i årene 1967–80. Før dette arbeidet han på 1950-tallet ved Saab med tidlig utvikling innen dataområdet, blant annet med Saabs datamaskin SARA.

Langefors var toneangivende når det gjaldt fremveksten av administrativ databehandling som et eget universitetsemne, senere ofte benevnt informatikk. Han pekte særlig på brukerens betydning ved databehandling og på behovet av en teoretisk overbygning ved systemutvikling. 

Begreper som Börje Langefors formulerte eller var med på å spre, er for eksempel «*dator*» (datamaskin), «informasjonssystem» og «informatikk».

Langefors ble i 1987 utnevnt til æresdoktor i filosofi ved Göteborgs universitet.

## Bibliografi i utvalg
* *Theoretical Analysis of Information Systems* (1966)
* *System för företagsstyrning* (1968)
* *Essay on Infology* (sammen med Bo Dahlbom, 1995)

## Referanser


## Kilder
* Association for Information Systems
* Data- och systemvetenskap 40 år
Sven Salén

**Sven Gustaf Salén** (født 7. november 1890 i Borås, død 29. oktober 1969 i Kungsholmen, Stockholm) var en svensk reder, konkurranseseiler, visesanger og komponist.

Han grunnla Salénrederierna AB og var dets direktør 1922-62. Han hadde også suksess som konkurranseseiler, med bl.a. OL-bronse fra 1936 i seksmetersklassen. I 1927 vant han Gold Cup i Oyster Bay og mottok Svenska Dagbladets gullmedalje. Samme år oppfant han genoaseilet i forbindelse med *Coppa Tirreno* som arrangeres i Genovabukten.

Sammen med Evert Taube og borgermester Gunnar Fant stiftet han selskapet Visans vänner.

## OL-medaljer
* 1936  Berlin &ndash;  Bronse i seiling, 6-meter klassen  Sverige

## Referanser


## Eksterne lenker
* 
*
Friidrett under Sommer-OL 1960

**Friidrett under Sommer-OL 1960** ble arrangert fra 31. august til 10. september 1960 på Stadio Olimpico i Roma. Målgang for maratonløpet var ved Konstantinbuen.

1016 utøvere fra 72 nasjoner konkurrerte i 34 øvelser, 24 for menn og 10 for kvinner, i friidrett under Sommer-OL 1960 i Roma. 

USA ble beste nasjon med tolv gullmedaljer, én mer enn Sovjetunionen. Lekenes dronning ble den amerikanske sprinteren Wilma Rudolph med sin tre gullmedaljer.

## Medaljefordeling

## Resultater
### Menn
#### 100 meter

#### 200 meter

#### 400 meter

#### 800 meter

#### 1500 meter

#### 5000 meter

#### 10 000 meter

#### Maraton

#### 110 meter hekk

#### 400 meter hekk

#### 3000 meter hinder

#### 4 x 100 meter stafett

#### 4 x 400 meter stafett

#### 20 kilometer kappgang

#### 50 kilometer kappgang

#### Høydehopp

#### Stavsprang

#### Lengdehopp

#### Tresteg

#### Kulestøt

#### Diskoskast

#### Sleggekast

#### Spydkast

#### Tikamp

### Kvinner
#### 100 meter

#### 200 meter

* – *Wilma Rudolph satte ny olympisk rekord med tiden 23,2 i innledende rundene.*

#### 800 meter

#### 80 meter hekk

* – *Irina Press satte olympisk rekord med tiden 10,6 i et innledende heat.*

#### 4 x 100 meter stafett

* – *USA satte verdensrekord med tiden 44,4 i semifinalen.*

#### Høydehopp

#### Lengdehopp

#### Kulestøt

#### Diskoskast

#### Spydkast

## Eksterne lenker
* Athletics at the 1960 Summer Olympics hos olympedia.org
* Resultater og profilside  hos sports-reference.com
Kvilldal kraftverk

**Kvilldal kraftverk** er et vannkraftverk i Ulla-Førrevassdragene i Suldal kommune i Rogaland fylke. Kraftverket ble satt i drift i 1986. Verket utnytter et fall på 538 meter fra inntaksmagasin i Lauvastølsvatn.

Til inntaksmagasinet hentes det vann fra Saurdal kraftverk, Stovedalsvatnet og Sandsavatnet, som reguleres mellom 605 og 550 moh. Til Sandsavatnet overføres det vann fra Mosvatnet via Hjorteland pumpestasjon.

I tillegg hentes det inn vann fra en rekke bekkeinntak.

Blåsjø, som er hovedmagasin, reguleres mellom 1055 og 930 moh.

Det er installert fire francisturbiner på totalt 1240&nbsp;MW (1480&nbsp;MVA). Årsproduksjon er 3028 GWh. Kvilldal kan produsere full effekt i over 70 døgn om Blåsjø er full.

Kraftverket er Norges største målt i installert effekt og kommer på 142. plass over verdens største kraftverk.   

Tverrsnittet på tilløpstunnelen er på hele 160 m2.   

Eier er Lyse produksjon, Statkraft, Skagerak Kraft og AEP. Kong Olav åpnet kraftverket 3. juni 1982.

Kraftverket inngår i Ulla-Førreutbyggingen.

Turbinene skal oppgraderes i perioden 2020–2023. Nye løpehjul vil gi 77 GWh økt produksjon.

## Referanser


## Kilder
* 
* NVE vannkraftdatabase
* Statkraft
* Skagerak Kraft
* Å Energi: Våre kraftverk
* Energiteknikk: Oppgraderer turbinene i Kvilldal
Paracoccidioidomicosisproctitissarcomucosis

***Paracoccidioidomicosisproctitissarcomucosis*** er et meksikansk goregrind-band. Bandet ble stiftet i Santiago de Querétaro i 1999. Bandnavnet er en kombinasjon av sykdommene paracoccidioidomycosis, proctitis, sarkom og mucosus. Bandet spilte inn og ga ut de to demoene *Cunnilingus* og *Lymphatic Descomposition Esquistosomiasis* i 1999 og 2001, før de ga ut debutalbumet *[[Satyriasis and Nymphomania]]* i 2002. Bandet ga ut sitt andre album, *[[Aromatica Germenexcitación en Orgías De Viscosa Y Amarga Putrefación]]* i juni 2007.

## Medlemmer
*Ginecólogo Necrolamedor Clitoral (Isaac) &ndash; Gitar og vokal
*Obstetra Penetrador Himeneal (Cristoph) &ndash; Bass og vokal
*Proctólogo Destructor de Esfínteres (Roberto) &ndash; Trommer

## Diskografi
**Cunnilingus* (Demo, 1999)
**Cunnilingus* (Split, 2001)
**Lynphatic Descomposition Esquistosomiasis* (Demo, 2001)
**[[Satyriasis and Nymphomania]]*  (2002)
**Paracoccidioidomicosisproctitissarcomucosis / Butcher ABC* (Split, 2004)
**[[Aromatica Germenexcitación en Orgías De Viscosa Y Amarga Putrefación]]* (2007)

## Eksterne lenker
* 
*  Paracoccidioidomicosisproctitissarcomucosis på MySpace
James Nicholl

**James «Jimmy» Nicholl** (født 1890 i Port Glasgow, død 1955) var en skotsk fotballspiller. Mest kjent er han fra sin tid i Liverpool FC.

Nicholl spilte i Middlesbrough før han ble hentet til Liverpool av manager Tom Watson i 1913. Han fikk sin debut for de røde 24. januar 1914 i bortekampen på The Hawthorns mot West Bromwich, i en kamp Liverpool vant 1–0. Han spilte 14 av de 15 siste ligakampene Liverpool spilte denne sesongen, og scoret 3 mål. Nicholl var også med på laget som tapte FA-Cupfinalen mot Burnley 25. april 1914.

Året etter, i sesongen 1914/1915 var Nicholl den eneste Liverpoolspilleren som var involvert i samtlige kamper Liverpool spilte i.

Han forlot Liverpool etter sesongen på grunn av 1. verdenskrig.

## Statistikk
**Liverpool**

### Kamper
* **1913–1915:** Ligakamper – mål: 52 kamper – 12 mål.
* **1913–1915:** Totalt kamper – mål: 59 kamper – 14 mål.

### Medaljer
* **1913/1914:** FA-Cupen, tapende finalist.

## Se også
* Statistikk om Liverpool FC.

## Eksterne lenker
* Profil på LFChistory.net
Hylen kraftverk

**Hylen kraftverk** er et vannkraftverk i Suldal kommune i Rogaland fylke. Kraftverket ble satt i drift i 1981.

Verket utnytter et fall på  68,5 meter fra Suldalsvatnet til havnivå i Hylsfjorden. Suldalsvatnet er regulert 1.5 meter. Suldalsvatnet mottar vann fra blant annet Kvilldal kraftverk.

I Hylen kraftverk er det mulig å slippe vann forbi turbinen via en omløpstunnel, ved for eksempel vedlikeholdsarbeid. For at villaksen ikke skal bli villedet inn Hylsfjorden slippes ikke vann ut via Hylen kraftverk i juli og august.

Det er installert to francisturbiner på totalt 160 MW. Midlere årsproduksjon er på 538 GWh.

I stasjonshallen har det vært arrangert ulike konserter, blant annet operaoppføringer.

Eiere er Lyse produksjon, Statkraft, Otra Kraft og Agder Energi Vannkraft. Kraftverket inngår i Ulla-Førreutbyggingen.

Portalbygget er tegnet av Egil Sorteberg. Det smale tårnet har små glugger som faktisk er tenkt brukt som skyteskår i en krigssituasjon.

## Referanser


## Eksterne lenker
* 
* NVE vannkraftdatabase
* Statkraft
* Skagerak Kraft
* Å Energi: Våre kraftverk
Ryen

**Ryen** er et strøk i Oslo. Strøket ligger dels i bydel Østensjø og dels i bydel Nordstrand.

## Navnet

Strøket er oppkalt etter gamle Ryen gård, som ble revet i 1983, og lå omtrent der Ryenhjemmet i dag ligger. Navnet Ryen er trolig avledet av **Rugvin** (engen der en dyrket rug).

## Historie
Tidligere var Ryen en del av *Oslohverfi* (= Oslogrenda, middelaldernavnet på distriktet ved Østensjøvannet), og Ryen gård kan være ryddet allerede omkring år 500.

En oldtidsvei gikk opp de bratte bakkene til Ryen gård. Det ble fremkommelig med slede etter at det på 1700-tallet ble sprengt bort noe fjell i dalsøkket ved Ryenberget. Speidere ble sendt opp i Ryenberget i 1200, da bøndene på Østlandet reiste seg mot kong Sverre. Det høyeste punktet kalte løytnant Vibe "Ryen Borg" på kartet sitt i 1838, og tidligere stod det en varde i nærheten, slik at fjellet antagelig var et viktig militært punkt for Oslo. Toppen heter ennå i dag *Ryen varde*.

Et av Oslos veiknutepunkter er Ryenkrysset. Like i nærheten ligger t-banestasjonen Ryen stasjon. T-banen har sine østlige vognhaller på Ryen.

## Se også
* Ryenlokket
* Ryenberget skole

## Referanser


## Eksterne lenker
*
Tudorstil

**Tudorstil** er en periode i engelsk arkitektur. Den regnes som det siste stadiet i engelsk gotikk, og ble utviklet i tudortiden, 1485&ndash;1603. 

Tudorstilen begynnelse var under Henrik VII (1485–1509) den første engelske kongen fra Huset Tudor og stilen fortsatte under Henrik VIII (1509–1547), Edvard VI (1547–1553), Maria I (1553–1558) og Elisabeth I (1558–1603).

Den fulgte perpendikulær og gikk forut for engelsk renessanse. Tudorstilen har beholdt sitt tak på engelskmenns stilfølelse, og elementer av den forekommer fortsatt under utvidelser av eldre bygninger og til og med i noen nybygg, men da som nygotikk. 

Noen definerende trekk var den spesielle tudorbuen, orielvinduer, tudorblått og tudorrose samt større spredning og mer naturalisme i utskjæringer. Noe av det man i moderne tid aller mest forbinder med stilen er bindingsverk i hvitt og svart; i tudortiden var dette først og fremst vanlige menneskers arkitektur, mens finere byggverk ble kalket eller kledd i stein. 

## Eksterne lenker
* Hartmanns kunstleksikon (tysk)
.tel

**.tel** er et generisk toppnivådomene for internett, godkjent av ICANN som et sponset toppnivådomene.  Det er forbeholdt tjenester for «internettkommunikasjon», og gir et supplement til det tradisjonelle numeriske navnerommet for telekommunikasjonstjenester (dvs. telefonnummere).  Det er sponset av Telname Limited. I mai 2006 ble det godkjent for å legges til den globale DNS-rota, og TLD'et ble lagt til rotserverne 2. mars 2007.

Ettersom noen av den typen tjenester som vil bruke *.tel*-domener også kan utføres via mobiltelefoner, så kan det oppfattes som om det er en viss overlapping i målgruppene til dette og *[[.mobi]]*-domenet, som også ble godkjent av ICANN i samme runde. Denne oppfatningen er imidlertid ikke riktig. Enkelt sagt så handler *.tel* om utgivelse av kontaktdata: Telefonnummere, SIP-adresser og så videre. Fokus for *[[.mobi]]*-domenet er å sørge for nettsteder og annet innhold utviklet for de brukergrensesnitt man finner på mobiltelefoner og andre håndholdte apparater. Et overblikk over forskjellen mellom de to sTLD'ene kan finnes på ICANN's nettsted på http://www.icann.org/correspondence/mahdavi-to-twomey-04may06.pdf . 

En annen søknad for samme TLD-navn, men med en annen struktur, ble gjort av et selskap kalt Pulver. Dette forslaget innebar telefonenummer-lignende numeriske identifikatorer. Det ble fremmet motstridende synspunkter, som hevdet at dette enten komplementerte eller kom i konflikt med ENUM. Helt numeriske identifikatorer er ikke tilgjengelig i den versjonen av *.tel* som ble godkjent.

## Eksterne lenker
* Telnic's nettsted
No Sleep ’til Hammersmith

***No Sleep 'til Hammersmith*** er det første konsertalbumet til heavy metal-bandet Motörhead. Albumet kom på førsteplass på UK Albums Chart i Storbritannia.

## Sporliste
# «Ace of Spades» (2:57)
# «Stay Clean» (2:52)
# «Metropolis» (3:25)
# «The Hammer» (3:04)
# «Iron Horse/Born to Lose» (3:52)
# «No Class» (2:49)
# «Overkill» (4:45)
# «(We Are) The Road Crew» (4:01)
# «Capricorn» (4:43)
# «Bomber» (3:20)
# «Motörhead» (4:42)

## Personell
*Lemmy – Vokal, bass
*Eddie Clarke – Gitar
*Philthy Taylor – Trommer

## Eksterne lenker
*
Henry Kälarne

**Henry Kälarne**, før 1940 *Henry Jonsson*, født *John Henry Jonsson* (født 12. mai 1912 i Håsjö i Jämtland, død 9. mars 2001 i Stockholm) var en svensk friidrettsutøver.

14. august 1940 satte Kälarne ny verdensrekord på 3000 meter i Stockholm med tiden 8.09,0. For denne prestasjonen ble han tildelt Svenska Dagbladets gullmedalje i 1940.

Henry Kälarne var ansatt ved brannvesenet i Stockholm frem til 1972. 

## Medaljer fra internasjonale mesterskap
* OL 1936  Berlin -  Bronse i friidrett, 5 000 meter
* EM 1938  Paris -  Sølv på 5 000 meter

## Referanser


## Eksterne lenker
*
Håkan Lidman

**Erik Håkan Lidman** (født 31. januar 1915 i Göteborg, død 6. juni 2000 i Estepona, Spania) var en svensk friidrettsutøver. 

Under OL 1936 i Berlin tok Lidman fjerdeplassen på 110 meter hekk med tiden 14,5, slått av Forrest Towns (USA), Donald Finlay (Storbritannia) og Frederick Pollard (USA). Uten amerikanerne på plass var Finlay og Lidman også gullfavoritter foran EM 1938 i Paris. Finlay vant på ny europarekord (14,3) foran Lidman (14,5) og hollenderen Reindert Brasser (14,8). I 1940 satte Lidman ny europarekord med tiden 14,0, en rekord som ikke ble forbedret før i 1956. For denne prestasjonen ble Lidmann tildelt Svenska Dagbladets gullmedalje.

Det første europamesterskapet etter andre verdenskrig ble arrangert i Oslo i perioden 22.&ndash;25. august 1946. De svenske friidrettsutøverne var mesterskapets forgrunnsfigurer. Lidman vant korthekken på tiden 14,6. Under OL 1948 i London kom Lidman til finalen på 110 meter hekk, tolv år etter hans første OL-deltakelse. I finalen endte han på sjetteplass med tiden 14,6.

Håkan Lidman ble svenske mester på 110 meter hekk hele fjorten ganger, fra 1934 til 1945, samt i 1947 og 1948. I 1946 stilte han ikke til start i det svenske mesterskapet, fordi han protesterte mot det svenske friidrettsforbundets utestengelse av enkelte utøvere på grunn av brudd på amatørbestemmelsene.

## Bestenoteringer
* 110 meter hekk: 14,0 (1940) 
* 200 meter hekk: 24,0 (1943)
* 400 meter hekk: 58,2 (1937)
* 100 meter: 10,9 (1943)
* 200 meter: 22,2 (1943)

## Referanser


## Litteratur
* Peter Matthews (ed): *Athletics 2001*, Worcester 2001 ISBN 1-899807-11-X 
* Ekkehard zur Megede: *The Modern Olympic Century 1896-1996 Track and Field Athletics*, Berlin 1999, publisert av Deutsche Gesellschaft für Leichtathletik-Dokumentation e.V. 

## Eksterne lenker
*
Ingrid van Houten-Groeneveld

**Ingrid van Houten-Groeneveld** (født **Groeneveld**; 1921–2015) var en nederlandsk astronom.

I en felles kreditert trio med Tom Gehrels og sin mann Cornelis Johannes van Houten, var hun en ekstremt travel oppdager av mange tusen av asteorider. Gehrels brukte teleskopet ved «Palomar Observatory» og sendte de fotografiske platene av observasjonene til paret van Houten ved «Leiden Observatory», som analyserte dem for nye asteroider. Trioen er sammen kreditert for oppdagelsen av flere tusen asteroider.
 
To av asteroidene de oppdaget ble til ære for marsroverne Spirit og Opportunity, gitt navnene 37452 Spirit og 39382 Opportunity etter forslag fra oppdagerne. Hun har selv fått en asteroide oppkalt etter seg, 1674 Groeneveld.

## Referanser
1674 Groeneveld

**1674 Groeneveld** er en asteroide oppdaget 7. september 1938 av den tyske astronomen Karl Wilhelm Reinmuth i Heidelberg.

Til ære for den kvinnelige nederlandske astronomen Ingrid van Houten-Groenevelds store bistand i oppdagelsen av asteroiden, ble asteroiden gitt navnet 1674 Groeneveld etter forslag fra oppdagerne.

## Data

## Eksterne lenker
Orbitsimulatsjon (Java Applet)
Tom Gehrels

**Tom Gehrels** (født 21. februar 1925 i Haarlemmermeer i Nederland, død 11. juli 2011 i Tucson, Arizona) var en nederlandsk-amerikansk astronom.

Han har vært med på å etablere Spacewatch-programmet for å finne asteroider i nærheten av Jorden. Han har oppdaget en mengde med kometer, bl.a de periodiske kometene 64P/Swift-Gehrels, 78P/Gehrels, 82P/Gehrels, and 90P/Gehrels. Han har også oppdaget over 3000 asteroider, inkludert 1864 Daedalus, 5011 Ptah og 4587 Rees, i tillegg til dusinvis av trojanske asteroider.

Gehrels var også en vitenskapsmennene bak «Imaging Photopolarimeter»-eksperimentet ombord på romsondene Pioneer 10 og Pioneer 11 som reiste til Jupiter og Saturn.

I en felles kreditert trio med Ingrid van Houten-Groeneveld og hennes mann Cornelis Johannes van Houten, ble han en felles-oppdager av 4637 asteroider. Gehrels brukte teleskopet ved «Palomar Observatory» og sendte de f otografiske platene av observasjonene til paret van Houten ved «Leiden Observatory», som analyserte dem for nye asteroider. Trioen er sammen kreditert for oppdagelsen av flere tusen asteroider.

To av asteroidene de oppdaget ble navngitt til ære for marsroverne ''Spirit'' og ''Opportunity'', gitt navnene 37452 Spirit og 39382 Opportunity etter forslag fra oppdagerne.

Under 2. verdenskrig var Gehrels et medlem av den nederlandske motstandsbevegelsen, og han har intervjuet mange overlevende politiske fanger som ble tvunget til å bygge V-1 og V-2 raketter under overoppsyn av Wernher von Braun. Han har hevdet at von Braun har større ansvar og skyld for hard behandling av fanger enn hans «saniterte» biografi påstod.

## Bøker
* *On the Glassy Sea: An Astronomer's Journey*, Tom Gehrels, ISBN 0-88318-598-9

## Referanser
Charles ffoulkes

**Charles John ffoulkes** (født 1868, død 1947) var en britisk historiker. Han var kurator ved Royal Armouries i London, og skrev særlig om våpen og panser fra middelalderen. 

Han ble utvalgt som kurator av sin forgjender, Harold Arthur Lee-Dillon, og fikk inn i embetet den 1. januar 1913. 

Under første verdenskrig var han kommandant for en luftvernskanon ved Tower Bridge, som den 19. mai 1918 skjøt ned et Gotha G bombefly, det eneste tyske bombeflyet som ble skutt ned over London under krigen.

ffoulkes var en viktig person i den britiske arts- and craftsbevegelsen, og var blant annet venn av William Morris.

## Bibliografi
* *Armour and Weapons*, Oxford 1909 (nyutgivelse Westholme Publishing 2005, ISBN 1-59416-022-8)
* *The Armourer and His Craft*, London 1912 (nyutgivelse Dover 1988, ISBN 0-486-25851-3)

## Referanser
Victoria (krater)

**Victoria ** er et nedslagskrater som Mars-roveren ''Opportunity'' besøkte på Mars fra Sol 951 (september 2006). Krateret er lokalisert på 5.50°W 2.05°S på Meridiani Planum.

Opportunity reiste i 21 måneder til Victoria før den nådde kanten av krateret 26. september 2006, ved stedet kalt "Duck Bay". Rundt roveren var der andre geologiske formasjoner med navnene "No Name", "Duck Crater", "Emma Dean", "Maid of the Canyon", og "Kitty Clyde's Sister". Det er også tatt bilder av flere andre detaljer, uformelt gitt navnene "Cape Verde" og "Cabo Frio", og et lite lyst krater ved navn Beagle på motsatt side av Victoria.

Victoria kan bli det siste stedet som roveren vil besøke. En av grunnene til det, er at det store, dype krateret vil ta opp mot et år å undersøke skikkelig. For det andre, er det få andre interessante steder i nærheten og andre kratere dypere enn Victoria er så langt som 25&nbsp;km unna.

## Navnet
Krateret er navngitt etter «Victoria», et av fem skip som Ferdinand Magellan brukte, og det første skipet som seilte rundt Jorden. Langs kantene av krateret er det mange utspring og detaljer, som er oppkalt etter steder som Magellan oppdaget.

## Oppdagelser i krateret

### [[Cape Verde (Mars)|Cape Verde]]

## Andre kratere besøkt av [[Opportunity (romsonde)|''Opportunity'']]

## Referanser


## Eksterne lenker
* Official Mars Rovers website
* NASA Rover Opportunity Takes First Peek Into Victoria Crater
* Google infrared map centred on Victoria Crater
* Victoria Crater relative to MER-B landing ellipse
* Cape St. Vincent of Victoria crater – Astronomy Picture of the Day (APOD) for July 3, 2007
Beagle (krater)

**Beagle ** er et nedslagskrater (ca. 1-2 meter dypt) som Mars-roveren ''Opportunity'' observerte og tok bilder av på Mars på Sol 855, 20. juni 2006. Krateret er lokalisert på Meridiani Planum, like ved Victoria-krateret. Beagle-krateret er på kanten av ejecta-teppet til Victoria-krateret, med navnet «Victoria Annulus».

## Navnet
Navnet har to ulike referanser: til ære for skipet HMS «Beagle» som Charles Darwin seilte ombord på, og den europeiske romsonden Beagle 2 som krasjlandet på Mars i desember 2003.

## Andre kratere besøkt av [[Opportunity (romsonde)|''Opportunity'']]

## Referanser


## Eksterne lenker
* Mars Rovers nettsted
* Jet Propulsion Laboratory 
* Beaglekrateret  (panoramabilde)
Saviem

**Saviem** var en fransk lastebilprodusent.  Navnet er et akronym for **''S**ociété **A**nonyme de **V**éhicules **I**ndustriels et d’**E**quipements **M**écaniques''.  Merkets arvtagere er Renault Trucks innenfor lastebilsegmentet og Irisbus innenfor bussegmentet.  

Saviem ble stiftet i 1955 gjennom sammenslåing av Latil, Somua och Renaults lastebilsdivision. I 1978 ble Saviem slått sammen med Berliet og fikk i 1979 navnet Renault Véhicules Industriels (dagens Renault Trucks). 1967&ndash;1977 samarbeidet de med MAN Nutzfahrzeuge. Tidligere hadde de også inngått i samarbeidet De fires klubb sammen med Volvo, DAF och Klöckner-Humboldt-Deutz (Magirus).  Merket opphørte å eksistere i 1980.

## Produkter
### Lastebiler
* Goélette
* Galion
* Super Goélette 2 (SG2)
* 4x4 SM8 TRM 4000

### Busser
* SC10
* S45
* S53
* S105
* E7

## Eksterne lenker
* 
* Saviem
Magirus

**Magirus**, egentlig **Magirus Feuerwehrwerke**, idag **Iveco-Magirus**, er en tysk produsernt av utrykningskjøretøyer i Ulm.  Tidligere produserte de lastebiler under navnet Magirus-Deutz, og senere var de en del av KHD.  I dag inngår de i Iveco.

Selskapet ble stiftet av Conrad Dietrich Magirus, og selskapet begynte med å produsere utrustning for brannvern.  Senere produserte man lastebiler og busser.  I 1936 ble de fusjoner med Deutz AG i Köln og ble på 1970-tallet en del av italienske Iveco.  I dag eksisterer merket som Iveco-Magirus og Lohr-Magirus, og er avdelingen for utvikling og produksjon av brann- og redningsutstyr innenfor Iveco.

## Eksterne lenker
*
Fårö

**Fårö** (på gutnisk *Fåre*) er en særpreget øy nordøst for Gotland, adskilt fra Gotland av Fårösund. 

Fårö er 109 km² stor, og er en flat moreneøy med mange små innsjøer. I de østlige delene av øyen finner man det særegne flygesandområdet Ulla Hau. Det østligste punkt er Fårö fyrplats med det 30 meter høye fyret Holmudden.

Det er få fastboende her, men mange turister i sommermånedene. Ingmar Bergman bodde her. 

Helt inn på 1990-tallet var det forbudt for utlendinger å reise til nordre Gotland og Fårö. Store skilt ved veikanten på flere språk informerte besøkende om dette, og ble håndhevet strengt. Etter at Sverige ble medlem av EU, kunne den svenske regjeringen ikke lengre fortsette denne praksis.

## Bilder

Gotland-Fårö Raukar-Gamlehamn.jpg|Rauken i Naturreservatet Gamlehamn
Gotland Fårö-Raukar Langhammars.jpg|Rauken i Naturreservatet Langhammars
Gotland Fårö-Avaeken.jpg|Avaeken, en av Gotlands største og eldste eiketrær
Gotland Fårö-Fyr.jpg|Fårö fyr fra 1847


## Se også
* Fårö kyrka

## Referanser


## Eksterne lenker
* 
* Alt om Fårö. Befolkning, restauranter og informasjon om Fårö samt oversiktskart
* Fårö Web-Fårös egen hjemmeside. Befolkning, reiser, hendelser
GROT

**GROT** er en samlebetegnelse for **greiner og topper** og er en form for biomasse. GROT er hogstavfall som ofte blir etterlatt i skogen. Med økende interesse for bioenergi, og høyere priser på biobrensel, har det vært økende interesse for mer utnytting av GROT. Det er to hovedmåter å hente ut denne biomassen. Enten kan man flise opp hogstavfallet i skogen og frakte det ut som flis. Eller man kan bunte hogstavfallet. Buntene har tømmerstokkliknende egenskaper, og fraktes ut på samme måte som tømmerstokker. Man kan deretter flise dem opp sentralisert.

## Se også
*Energivirke
Bølgeleder

**Bølgeleder** er en fysisk struktur som har den egenskap at den leder bølger i en bestemt retning. Ordet bølgeleder brukes oftest i forbindelse med telekommunikasjon, hvor det er snakk om elektromagnetiske bølger, lydbølger eller lysbølger.

En fiberoptisk kabel er en bølgeleder som leder lysbølger fra en sender til en mottager. Senderutstyret til en radar bruker «hule metallstenger» til å lede mikrobølger fra senderutstyret til antennen.

## Prinsipp og teori
Prinsippet med en bølgeleder kan forklares best ved at man kan tenke seg et hult metallrør. Dette røret strekkes fra ett punkt A, til ett annet punkt B langt borte. Dette røret kan bøyes rundt alle de hjørner man trenger for å komme fysisk fra A til B. Hvis man snakker inn i den ene enden av røret, kan man klart og tydelig høre hva som blir sagt i den andre enden. Nesten uavhengig av hvor langt dette røret er, eller hvor mange hjørner dette røret er bøyd rundt.

Teoretisk sett er det overgangen mellom to medier (en barriere) som er det som leder lydbølgen. For å føre lydbølgen fra A til B, trenger man et medium (eksempelvis luft) med en barriere rundt (eksempelvis stål). Lydbølgene blir reflektert mellom innerkantene av stålrøret. Ett annet eksempel på dette er en optisk fiber, som har meget rent glass i midten (kjernen) og ett annet materiale rundt (kappen) med en annen brytningsindeks. Her blir lysbølger reflektert i barrierene. Teorien for disse to eksemplene er identisk.

## Referanser


## Eksterne lenker
* 
* Waveguide basics, Multiple pages giving detailed tutorial
Bergman

**Bergman** er et etternavn og kan referere til:

## Nordmenn
* Anna-Eva Bergman, norsk maler

## Svensker
* Carl Johan Bergman, svensk skiskytter
* Ingmar Bergman, svensk regissør.
* Hjalmar Bergman, svensk forfatter.
* Ingrid Bergman, svensk skuespiller.
* Mats Bergman, svensk skuespiller.
* Sten Bergman, svensk biolog.
* Gösta Bergman, svensk språkforsker.
Harald Andersson

**Ernst Harald Andersson** (født 2. april 1907 i Stamford USA av svenske foreldre, død 18. mai 1985 i Nynäshamn var en svensk friidrettsutøver.  Han flyttet til Sverige i 1910. Hans beste gren var diskos, men han konkurrerte også i boksing, bandy og vektløfting. I det sivile liv var han politimann i Falun.

## Meritter
Harald Andersson satte verdensrekord i diskos i 1934 med et kast på 52,42. For denne prestasjonen ble han tildelt Svenska Dagbladets gullmedalje for 1934. Samme år deltok han ved europamesterskapet i Torino, der han vant gull.

Han forbedret den svenske diskosrekorden ved flere anledninger i perioden 1930&ndash;1935, og var den første svenske kasteren som brøt 50-metersgrensen. Den siste rekorden (53,02) satte han den 13. oktober 1935. Denne rekorden ble stående i 19 år før den ble slått av Roland Nilsson i 1954.

## Referanser


## Kilder
* Nordisk Familjeboks Sportlexikon, Nordisk Familjeboks Förlags AB, Stockholm 1938
* Swedish Athletic Page

## Eksterne lenker
*
Woodstock (andre betydninger)

**Woodstock** kan vise til:

* Woodstockfestivalen
* Przystanek Woodstock

## Steder

### De britiske øyer

* Woodstock (Belfast)
* Woodstock (Oxfordshire)

### USA
*Woodstock (Alabama)
*Woodstock (Connecticut)
*Woodstock (Georgia)
*Woodstock (Illinois)
Woodstock Palace

**Woodstock Palace** var en kongelig residens i Woodstock i England.

Det ble først omtalt som et palass 1100-tallet da Henrik I bodde der deler av året, men tilknytningen til monarken går antagelig tilbake til Alfred den store som var der i 890 og Ethelred II som holdt råd der. 

I 1125 bygde Henrik I en jaktstue her og i 1129 et menasjeri med 11 km med murer for en lukket park hvor det gikk løver og leoparder løs. Jaktstuen ble utvidet til et palass under hans sønnesønn Henrik II som tilbrakte tid her sammen med sin elskerinne Rosamund Clifford.

Slottet var åsted for flere historiske hendelser:
* I 1189 giftet Vilhelm I av Skottland seg med Ermengarde de Beaumont der.
* I 1247 ble trakten ved Woodstock signert mellom Henrik III av England og Llywelyn den siste.
* I 1301 ble Edvard Is yngste sønn, Edmund, født der.
* I 1330 ble Edward, den svarte prinsen født der.
* I 1554 ble prinsesse Elizabeth plassert der som fange. Hun måtte bo i porthuset, ettersom selve palasset var så falleferdig at det ikke var egnet for henne.

Palasset ble ødelagt under den engelske borgerkrig, og Blenheim Palace ble senere reist på samme sted.

## Referanser
Transkontinentalt land

Et **transkontinentalt land** er et land som tilhører mer enn ett kontinent. Definisjonene som blir brukt kan variere avhengig av hvilke kriterier som blir brukt (enten geografisk eller politisk, økonomisk eller kulturelt). Et eksempel er Russland, som har sin historiske kjerne, så vel som hovedbestanddelen av befolkningen (74 %), økonomisk aktivitet og politiske institusjoner (f.eks. hovedstaden) i Europa, selv om det *geografisk* har størsteparten av landet (77 %) i Asia. De fleste definisjoner plasserer Russland i Eurasia.
Bárðarbunga

**Bárðarbunga** er en aktiv stratovulkan som ligger under isdekket til Vatnajökull-isbreen på Island. Det høyeste punktet ligger 2&nbsp;009 moh, og er det nest høyeste fjellet i Island, bare rundt 101 m lavere enn Hvannadalshnjúkur.

Vulkanen har en 70 km² stor, isfylt kaldera, opptil 10 km bred og omkring 700 meter dyp. Bunnen ligger omkring 1&nbsp;100 moh. Tilhørende sprekksoner strekker seg 100 km mot sørvest til vulkanen Torfajökull og 50 km mot nordøst til vulkanen Askja. 

## Utbrudd
Fra sprekksonen har det kommet store lavautbrudd. Det største kjente utbruddet var for omkring 8&nbsp;500 år siden, og la igjen 21-30 km³ lava over 950 km² mot sørvest, et område kalt Þjórsá lava. De største utbruddene i historisk tid var i 870 og 1477 med større avsetninger av tefra.

I tiden etter at Island ble befolket er det beregnet totalt 23 utbrudd i sprekksonen og i selve vulkanen. Mange av utbruddene har gått inn i breen og noen av dem har medført flom, spesielt i nordlig retning.

Siste utbrudd var i 1910. Den 19. august 2014 ble det utstedt et varsel for luftfarten om et mulig nært forestående utbrudd.

## Referanser
Sponset toppnivådomene

Et **sponset toppnivådomene** er et generisk toppnivådomene som er foreslått av en uavhengig virksomhet, som også er ansvarlig for etablering og håndheving av et regelverk med kriterier for registrering av domenenavn innen TLD'et.  For eksempel så er TLD'et *.aero* sponset av *[[Société Internationale de Télécommunications Aéronautiques|SITA]]*, som begrenser registreringer til medlemmer av flytransportindustrien.

Det finnes også ikke-sponsede generiske TLD'er som er begrenset av andre kriterier, slik som .edu (utdanningsinstitusjoner i USA), .mil (USAs militære), .gov (USAs regjering), .int (internasjonale organisasjoner) og .biz (kommersielle virksomheter).

Fremtidige sponsede toppnivådomener kan finnes under foreslåtte toppnivådomener
Nordvest-Afrika

**Nordvest-Afrika** eller **Nordvestlige Afrika** er en variabelt definert region på det afrikanske kontinentet. Betegnelsen brukes vanligvis innenfor diverse områder: geopolitikk, arkeologi, antropologi, biogeografi og genetikk. Betegnelsen brukes ofte i stedet for Maghreb og andre navn, muligens for å unngå de kulturelle konnotasjonene ved de andre betegnelsene.

Landene og territoriene i Nordvest-Afrika inkluderer:

*Algerie
*Libya
*Marokko
*Mauritania
*Tunisia
*Vest-Sahara

Maghreb, Barbareskkysten og Tamazgha er mer eller mindre entydige med Nordvest-Afrika.